Diari Oficial de la Generalitat Valenciana


Sumari del DOGV 4468, del 27-03-2003 (2003/3166)

RESOLUCIÓ de 21 de febrer de 2003, del conseller d'Obres Públiques, Urbanisme i Transports, per la qual es va aprovar definitivament la modificació puntual núm. 20 del Pla General d'Ordenació Urbana del municipi de Gandia (València), relativa al Camp de Futbol Beniopa, tenint en compte les consideracions jurídiques efectuades en el cos de la present resolució.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4468

Data del DOGV
:   27-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3166


Data del document
:   21-02-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Gandia
    * pla d'urbanisme

RESOLUCIÓ de 21 de febrer de 2003, del conseller d'Obres Públiques, Urbanisme i Transports, per la qual es va aprovar definitivament la modificació puntual núm. 20 del Pla General d'Ordenació Urbana del municipi de Gandia (València), relativa al Camp de Futbol Beniopa, tenint en compte les consideracions jurídiques efectuades en el cos de la present resolució. [2003/3166]
  
Vist l'expedient relatiu al projecte de modificació núm. 20 del Pla General de Gandia relativa al Camp de Futbol Beniopa, i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament en la sessió realitzada el dia 11 d'abril de 2002. Després del pertinent període d'exposició pública, en el qual es va presentar una al·legació, va ser aprovat provisionalment pel mateix òrgan amb data 4 de juliol de 2002.
  
Segon
  
El projecte consta de memòria i plànols d'informació i d'ordenació.
  
Tercer
  
Amb data 23 d'octubre de 2002, va ser sol·licitat informe a la Demarcació de Carreteres del Ministeri de Foment, sense que fins a la data es tinga constància de la seua emissió.
  
Quart
  
El municipi de Gandia té un Pla General Homologat a la Llei Reguladora de l'Activitat Urbanística, aprovat definitivament per Resolució d'11 de març de 1999, del conseller d'Obres Públiques, Urbanisme i Transports.
  
Cinqué
  
La Comissió Territorial d'Urbanisme de València, el 20 de desembre de 2002, va acordar informar favorablement sobre l'aprovació definitiva de la modificació núm. 20 del Pla General de Gandia relativa al Camp de Futbol Beniopa.
  
Fonaments de dret
  
Primer
  
Respecte al procediment, en el cas present s'han observat les determinacions legals exigibles per a les modificacions dels plans municipals d'esta índole, que estan constituïdes per l'article 38 per remissió de l'article 55.1 estos dos de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU) en relació amb el que disposa l'article 175 del Reglament de Planejament de la Comunitat Valenciana, aprovat per Decret 201/1998, de 15 de desembre, del Govern Valencià, que preceptua que el canvi o substitució de determinacions en els plans urbanístics exigix complir el mateix procediment legal previst per a la seua aprovació.
  
Així mateix, consten en l'expedient els diferents informes preceptius i la documentació es considera adequada a fi de la modificació plantejada.
  
Segon
  
Quant al fons de l'assumpte, l'objecte de la modificació consistix en el canvi de la qualificació dels terrenys ocupats pel Camp de Futbol de Beniopa, que passa de la qualificació Xàrcia primària d'espais lliures, parcs públics i esportius, a sòl urbà, dotacions comunitàries, camp de futbol, subjecte al règim establit en la norma 27 de les Normes Urbanístiques del Planejament General.
  
Es restituïx així la qualificació de la parcel·la establida en el PGOU de 1983, que injustificadament ?segons el projecte- va alterar l'homologació global modificativa del Pla General de Gandia de 1999.
  
Es justifica la present modificació del Pla General Municipal de Gandia en la inadequació d'este àmbit per a estar integrat en l'ordenació estructural del municipi, per les afectacions que suporta per la seua situació pròxima a l'autopista i en el manteniment dels usos actuals de caràcter privat de la parcel·la.
  
En la dita norma municipal urbanística núm. 27 sobre ?sòl urbà dotacions comunitàries?, es disposa el següent:
  
?Article 114. Definició i objectius
  
1. Comprén les zones destinades a dotacions comunitàries de sòl urbà, de propietat pública o privada.
  
2. Les construccions i instal·lacions s'ajustaran a la normativa de la zona on estiguen ubicades, i l'alçària edificable màxima i el nombre màxim de plantes són les necessàries per al fi al qual es destinen, tot això degudament justificat en el corresponent projecte tècnic que haurà de respectar els valors ambientals de l'entorn.
  
Article 115
  
En el subsòl de les zones verdes, espais lliures i vials es permetran les construccions destinades a aparcaments, sempre que no produïsquen deterioració de les plantacions existents o futures ni afecten l'ús prioritari de la zona. No es permetrà l'ocupació del subsòl de les zones verdes en més d'un 50% de la seua extensió, excepte en les zones del centre històric que la dita ocupació es podrà incrementar per als dits usos.-
  
Tercer
  
Cal recordar que per Sentència del Jutjat d'Instrucció núm. 2 de Gandia, confirmada per una altra de l'Audiència Provincial de 12 de juny de 2001, es va declarar l'ús privat de la finca sobre la qual s'havia construït el Camp de Futbol de Beniopa i va reconéixer el dret de l'Ajuntament de Gandia a accedir a la propietat dels dits terrenys amb el pagament previ del seu preu.
  
Respecte d'això, l'Ajuntament en la sessió de 18 d'abril de 2002, va desistir del procediment d'expropiació i va demorar l'aplicació de l'acord definitiu fins a la vigència de la present modificació núm. 20 del Pla General Municipal de Gandia.
  
Convé destacar, en este sentit, que d'acord amb la Llei 6/1998, de Règim del Sòl i Valoracions la possible adquisició pública municipal d'estos terrenys urbans dotacionals haurà d'efectuar-se d'acord amb el que establix l'article 28 i següents del dit text legal, sobre els criteris legals de valoració del sòl urbà per a la determinació del seu just preu o, si és procedent, a través de la tècnica de transferències d'aprofitaments urbanístics en les delimitacions d'àrees de repartiment en sòl urbà, prevista en l'article 110 del Reglament de Planejament de la Comunitat Valenciana, aprovat per Decret 201/1998, de 15 de desembre, del Govern Valencià.
  
Quart
  
Les determinacions contingudes en el projecte de modificació núm. 20 del Pla General de Gandia poden considerar-se correctes des del punt de vista tècnicament i estrictament urbanístic de la política urbanística municipal dins de les seues respectives competències locals en esta matèria, tenint en compte que la pèrdua del dit element estructural del sistema de la xàrcia primària de dotacions públiques no altera la correcta organització del desenvolupament urbà previst en l'estructura general i orgànica fonamental del PGOU de Gandia homologat a la LRAU.
  
Cinqué
  
El conseller d'Obres Públiques, Urbanisme i Transports és l'òrgan competent per a resoldre el present expedient, a proposta del director general d'Urbanisme i Ordenació Territorial, en virtut del que establixen els articles 6.d) i 8.a) del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià,
  
En atenció a tot el que exposa i en virtut d'això, resolc:
  
Aprovar definitivament la modificació puntual núm. 20 del Pla General d'Ordenació Urbana del municipi de Gandia (València), relativa al Camp de Futbol Beniopa, tenint en compte les consideracions jurídiques efectuades en el cos de la present resolució.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga interposar qualsevol altre recurs que es considera oportú.
  
La present resolució es publicarà en el Diari Oficial de la Generalitat Valenciana, segons disposa l'article 59 de la Llei Reguladora de l'Activitat Urbanística, de la Generalitat Valenciana, núm.6, de 15 de novembre de 1994, a l'efecte de la seua executivitat i entrada en vigor.